### 8.     Drøftelse af driftsbudget for [adresse], Sejerø, [adresse] og [adresse]

**Åbent**

Sagsnr.: 326-2019-13667       J.nr.: 08.00.00           Dokumentnr.:
326-2019-161705

**Sagstype**

Drøftelse.

**Resume og sagens baggrund**

Drøftelse af de kommunale havnes driftsbudget herunder
foreningslivet og nye tiltag på havnene.

**Indstillinger**

Chefen for Plan, Byg og Miljø indstiller

1.    At forslaget til
et fremtidigt driftsbudget for [adresse], Sejerø, [adresse] og [adresse] drøftes.

2.    At sagen
oversendes til budgetprocessen.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget drøftede på møde den 6. juni 2019
forslaget til et fremtidigt driftsbudget for [adresse], Sejerø, [adresse] og [adresse]
havne. På mødet drøftede udvalget sagen og bragte yderligere tre emner i spil:

·
Idrætsforeningernes brug af havnenes faciliteter, herunder
sanitetsbygningen, skal sidestilles med vilkårene for brug af øvrige
idrætsfaciliteter.

·
Salg af diesel og el skal afspejle omkostningerne.

·
Taksterne for de faste bådpladser kan overvejes hævet med 10%.

Kommunalbestyrelsen
skal jf. Folkeoplysningsloven stille kommunale lokaler vederlagsfrit til
rådighed med el, varme, rengøring og fornødent udstyr. Det er dog betinget af,
at foreningerne som skal benytte lokalerne, er registreret som forening.

Havnene bestræber sig på at skabe flere indtægter, blandt
andet ved at hæve prisen pr. liter diesel i 2019, hvilket estimeret vil give en
merindtægt på 24.000 kr. pr. år. Herudover arbejdes der på at få installeret
flere bimålere til fastliggerne, så deres elforbrug afregnes en gang årligt.
Det er svært at vurdere en fremtidigindtægt på el-forbrug. De nævnte
initiativer vil samlet set bidrage til, at indtægter fra salg af diesel og el
hænger sammen med de faktiske omkostninger, særligt i forhold til elforbruget.

Der er 245 faste pladser i [adresse] og en forventet
indtægt på 855.000 kr. i 2019, hvis alle pladser er lejet ud hele året. Ved en
stigning af den faste leje på bådpladser på 10% vil dette betyde en merindtægt
for [adresse] på 86.000 kr. pr. år.

Det skal nævnes, at Kommunalbestyrelsen i budget 2016 vedtog
en generel stigning i taksterne på 25%. Umiddelbart har stigningen ikke haft
betydning for udlejningen, idet der stadig er venteliste til [adresse] og [adresse]
havne. Administrationen kan dog ikke forudsige konsekvenserne af endnu en
stigning. Administrationen bemærker endvidere, at serviceniveauet på [adresse]
Havn er uændret.

Der er i 2019 etableret flere camperpladser på [adresse]
og der arbejdes fortsat på at oprette camperpladser på [adresse]. Herudover
vil havnene i 2020 indføre en forsøgsordning hvor der gives rabat til folkepensionister
i ydersæsonen.

Som beskrevet på udvalgets møde i juni, kommer havnenes
indtægter primært fra faste bådpladser og gæstesejlere. Desuden er der
indtægter fra arealleje, salg af el og diesel og brug af bedding. Øvrige
indtægter, på 190.000 kr. kommer primært fra internafregning. De samlede
indtægter udgør 2.096.000 kr.

Havnenes udgifter går til løbende reparation og
vedligeholdelse af bygninger og anlæg, el, vand og varme, diesel,
administration og personale. De samlede udgifter udgør 2.777.000 kr. Gl.
Vesthavns andel af bl.a. administration og personale er ikke medregnet.

Forskellen mellem indtægter og udgifter er 681.000. Det
nuværende nettobudget er 407.000 kr. hvilket betyder, at der er behov for
yderligere 274.000, enten i form af en budgetudvidelse, øgede indtægter eller
reducerede udgifter.

Hvis priserne på diesel øges og der indarbejdes en stigning
på 10% i taksterne for de faste bådpladser, kan der forventes en øget indtægt
på 110.000 kr. Der vil således restere 164.000 kr. jf. beskrivelsen ovenfor.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Notat vedr. driftsbudget for [adresse], Sejerø, [adresse] og [adresse] havne | 326-2019-161717 |